केंद्रीय युवा कार्यक्रमएवं खेल राज्य मंत्री , श्री किरण रिजिजू की उपस्थिति में केंद्रीय कपड़ा और महिला एवं बाल विकास मंत्री, श्रीमती स्मृति जुबिन ईरानी ने आज नई दिल्ली में 24वें राष्ट्रीय युवा महोत्सव  के समापन समारोह को संबोधित किया। इस महोत्सवको 20 दिसंबर, 2020 से जिला स्तर, राज्य स्तर और राष्ट्रीय स्तर पर तीन चरणों में हाइब्रिड रूप से मनाया गया। इस अवसर पर, युवा कार्यक्रम सचिव श्रीमती उषा शर्मा; युवा कार्यक्रम के संयुक्त सचिव, श्री असित सिंह; युवा कार्यक्रम एवं खेल विभाग के संयुक्त सचिव, डॉ. सिद्धार्थ सिंह और मंत्रालय के अन्य गणमान्य व्यक्ति उपस्थित हुए। इस अवसर पर एनवाईकेएस और एनएसएस के युवा स्वयंसेवकों द्वारा प्रदर्शित किए गए उल्लेखनीय सांस्कृतिक प्रदर्शन के माध्यम से‘एक भारत श्रेष्ठ भारत’ की अद्भुत भावनाओं को उजागर किया गया।
इस अवसर पर केंद्रीय महिला एवं बाल विकास एवं कपड़ा मंत्री, श्रीमती स्मृति जुबिन ईरानी ने युवा स्वयंसेवकों को संबोधित करते हुए कहा कि 'संवेदनशील युवा' एक नए भारत का निर्माण करेंगे। उन्होंने देश के युवाओं से आह्वान करते हुए कहा कि वे प्रगति के राह पर आगे बढ़ें और उन लोगों कोसमर्थन प्रदान करें जिन्हेंमदद की आवश्यकता है। श्रीमती ईरानी ने एक बहुत ही असाधारण और रंगीन समापन समारोह का आयोजन करने के लिए युवा कार्यक्रम एवं खेल मंत्रालय की सराहना की।उन्होंने कहा कि विभिन्न राज्यों की सांस्कृतिक प्रस्तुतियों ने एकीकृत भारत का प्रदर्शन किया है जो देश के युवाओं के उत्साह, क्षमता और असाधारण प्रतिभा को प्रदर्शित करता है। उन्होंने कहा कि युवा गान ने पूरे देश को एक सुत्र में बांध दिया है।
देश में आज से शुरू किए गए सबसे बड़े टीकाकरण अभियान का उल्लेख करते हुएश्रीमती स्मृति जुबिन ईरानी ने कहा कि भारत ने यह साबित कर दिया है कि इस चुनौतीपूर्ण समय में भी हमारा जोश और आदर्श कम नहीं हुआ है और प्रधानमंत्री के नेतृत्व में राष्ट्र के प्रति हमारा समर्पण, दृढ़ निश्चय और सेवाएं आगे भी विकसित होती रहेगी। उन्होंने कहा कि कोविड फ्रंटलाइन योद्धाओं को सबसे पहले टीकाकृत किया जाएगा। श्रीमती ईरानी ने एनवाईके और एनएसएस स्वयंसेवकों की सराहना करते हुए कहा कि उन्होंने मास्क का निर्माण करके और सैनिटाइजर का वितरण करके कोविड महामारी के कठिन दौर में पूरे देश की लगातार सेवा की है।
उन्होंने सरकार द्वारा बेटी बचाओ-बेटी पढ़ाओ योजना के अंतर्गत गतिविधियों का आयोजन करने हेतु महिला एवं बाल विकास मंत्रालय का सहयोग करने के लिए युवा कार्यक्रम एवं खेल मंत्री, श्री किरण रिजिजू के प्रति आभार व्यक्त किया।
केंद्रीय युवा कार्यक्रम एवं खेल राज्य मंत्री , श्री किरण रिजिजू ने कहा कि प्रधानमंत्री श्री नरेंद्र मोदी से प्रेरणा प्राप्त करके उनके मंत्रालय ने 24वें राष्ट्रीय युवा महोत्सव को नया रंग-रूपप्रदान किया है। श्री रिजिजू ने कहा कि यह संस्करण कई मायनों में अनूठा है। पहली बार इस महोत्सव का आयोजन कोविड-19 महामारी की चुनौतियों को ध्यान में रखते हुए वर्चुअल रूप से किया गया है लेकिन एनवाईकेएस और एनएसएस स्वयंसेवकों के उत्साह ने इस आयोजन को सफल बनाया है।
श्री रिजिजू ने कहा कि इस महोत्सव का आयोजन 20 दिसंबर 2020 से शुरू होकर तीन चरणों में किया गया है। इनकार्यक्रमों का आयोजन जिला और राज्य स्तर के बाद, राष्ट्रीय स्तर पर वर्चुअल रूप से किया गया है, जिसमें 24 प्रतियोगी स्पर्धाओं में लगभग 6 लाख युवाओं ने हिस्सा लिया है। इस बार प्रधानमंत्री श्री नरेंद्र मोदी के दृष्टिकोण से प्रेरणा प्राप्त करके क्षेत्रीय परिधान, योग, खेल कूद आदि कुछ नए कार्यक्रम आयोजित किए गए हैं।
श्री रिजिजू ने कहा कि यह यात्रा बहुत ही विशेष थी और इस यात्रा का सबसे यादगार हिस्सा राष्ट्रीय युवा संसद महोत्सव रहा है, जो संसद के सेंट्रल हॉल में संपन्न किया गया।हम बहुत ही भाग्यशाली हैं कि प्रधानमंत्री द्वारा समापन समारोह को संबोधित किया गया और तीनों प्रतिभागियों को कार्यक्रम के दौरान अपने विचारों को साझा करने का अवसर प्राप्त हुआ।श्री रिजिजू ने कहा कि प्रधानमंत्री द्वारा अंतिम दिन के प्रतिभागियों के वक्तव्यों को ट्वीट किया गया; यह कुछ ऐसा ही था जिसने हम सभी को प्रेरित किया है।
श्री रिजिजू ने कहा कि युवा कार्यक्रम मंत्रालय द्वारा राष्ट्रीय बालिका दिवस के अवसर पर महिला एवं बाल विकास मंत्रालय के सहयोग से बेटी बचाओ-बेटी पढ़ाओ पर भव्य कार्यक्रम की शुरूआत की जा रही है। श्री रिजिजू ने कहा कि हम पूरे वर्ष इस कार्यक्रम को चलाएंगे। इसमें खेल विभाग मुख्य भूमिका निभाएगा और इसको एनवाईकेएस और एनएसएस स्वयंसेवकों द्वारा समर्थन प्रदान किया जाएगा। इसके साथ ही मंत्रालय द्वारा नेताजी सुभाष चंद्र बोस की 125वीं जयंती को बड़े स्तर पर मनाया जाएगा।
युवा कार्यक्रम एवं खेल मंत्रालय द्वारा राज्य/केंद्र शासित प्रदेश कीमेजबानीमें प्रत्येक वर्ष राष्ट्रीय युवा महोत्सव  मनाया जाता है। मौजूदा कोविड-19 की परिस्थिति के कारण 24वें एनवाईएफ का आयोजन पहले के अवसरों से अलग प्रकार से किया गया। इस बार केवल एक मेजबान राज्य/ केंद्र शासित प्रदेश के बदले विभिन्न राज्यों और केंद्र शासित प्रदेशों ने एक साथ मेजबान की भूमिका निभाई।
इस उत्सव को 20 दिसंबर, 2020 से जिला स्तर, राज्य स्तर और राष्ट्रीय स्तर के तीन चरणों में हाइब्रिड रूप में मनाया गया। पहले दो चरणों में इसकार्यक्रम कोजिलों में और बाद में राज्यों में आयोजित किया गया। इस अवसर पर विभिन्न प्रतिस्पर्धी और गैर-प्रतिस्पर्धी कार्यक्रमों का आयोजन किया गया। महोत्सव के अंतिम चरण में, 12 से 16 जनवरी, 2021 तक राष्ट्रीय स्तर पर कार्यक्रम आयोजित किए गए। राष्ट्रीय स्तर के राष्ट्रीय युवा महोत्सव का उद्घाटन, राष्ट्रीय युवा संसद महोत्सव के दूसरे संस्करण के समापन समारोह के साथ शुरू हुआ और इसका आयोजन 12 जनवरी, 2021 को संसद के केंद्रीय कक्ष में किया गया।
इस महोत्सव का व्यापक प्रचार करने के लिए #NYF2021, #YUVAAH और #UtsahNayeBharatKaजैसे विभिन्न हैशटैग और एक समर्पित वेबसाइट  बनाए गए।कुल मिलाकर लगभग 6 लाख युवाओं ने वेबसाइट पर अपना पंजीकरण करवाया और वे इस महोत्सव का हिस्सा बने। वर्चुअल मंचों पर प्रतिस्पर्धी आयोजनों का प्रदर्शन किया गया। जजों ने 18 एकल स्पर्धाओं और 6 समूहित स्पर्धाओं में से 72 विजेताओं का चयन करने के लिए आभासी मंच का उपयोग किया गया।